Jernkøller i en golfbag.
En **jernkølle** er en golfkølle som brukes for å drive ballen mot hullet. Jernkøller har vanligtvis kortere skaft og mindre køllehode enn trekøller (woods), og hodet er av massivt jern eller stål, derav navnet. Hodets primære særtrekk er en stor, flat, vinklet overflate. Jernkøller anvendes i en rekke ulike situasjoner, vanligvis fra tee til kortere hull, fra fairway eller ruff når spilleren nærmer seg green, eller for å få ballen ut fra farer, såsom bunkere eller vannhindre.

Typer
-----

Jernkøller er den vanligste typen av golfkøller. En standard golfutrustning på 14 køller inneholder vanligvis mellom 7 og 11 jernkøller, inklusive wedger. Jernkøller differensieres vanligvis etter et tall ifra 0 til 12 (selv om det vanligste intervallet for moderne jernsett er 3–9) som indikerer den relative loftvinkelen. Høyere tall indikerer større loft. Et matchet sett med jernkøller skal ha en regelmessig, progressiv økning i loft for hvert tall, men dette kan skilles fra sett til sett på grunn av hensyn til designhensyn, som kan påvirke utskytningsvinkel og avstand.

1-jernet er den laveste jernkøllen, selv om Wilson Staff laget et 0-jern for John Daly som de kalte for drivjern (*driving iron*). I dag er imidlertid denne køllen foreldet og produseres stort sett ikke lenger.

2–4-jern kalles vanligvis for *lange jern*, og er utformet for å slå ballen lange avstander (mellom 160 og 240 meter) med en lav utskytningsvinkel. De brukes vanligvis fra fairway eller ruff.

5–7-jern kalles vanligvis for *mellomjern* og brukes vanligvis fra fairway og ruff for lengre innspill, mellom 120 og 190 meter avhengig av kølle, spiller og bane. Disse jernkøllene er vanligtvis lettere å slå bra med enn de lange jernene, på grunn av deres høyere loft som gir køllene mer overflate.

8–9-jern kalles vanligvis for *korte jern* og brukes for slag som krever høyt loft og/eller moderat til kort avstand (typisk mellom 120 og 140 meter med full sving).

Wedger er en undergruppe av jernkøller – selv om de av og til kategoriseres separat – og anvendes for en mengde ulike slag som krever korte avstander og/eller en høy utskytningsvinkel. Wedger deles inn i (sortert etter stigende loft): pitching wedge (mest vanlig), gapwedge, sandwedge (vanlig), lobwedge og den mer sjeldne ultralobwedge. Wedger kan være merket med forkortelser som PW, GW, SW, LW, eller av og til med tall 10-12.

### Spesifikasjoner

Følgende tabell angir de typiske spesifikasjonene for moderne *cavity* *back*-jernkøller. Disse kan variere med 1–2° for et spesifikt køllesett avhengighet av produsent og spillerpreferanser:

| Jern | 0 | 1 | 2 | 3 | 4 | 5 | 6 | 7 | 8 | 9 | PW | GW | SW | LW | ULW |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Loft | 11° | 14° | 17° | 20° | 23° | 26° | 29° | 33° | 37° | 41° | 45° | 50° | 55° | 60° | 64° |
| Lie | 59° | 59,5° | 60° | 60,5° | 61° | 61,5° | 62° | 62,5° | 63° | 64° | 65° | 65° | 65° | 65° | 65° |
| **Lengde** (cm) | 102.9 | 101.6 | 100.3 | 99.1 | 97.8 | 96.5 | 95. | 94.0 | 92.7 | 91.4 | 90.2 | 90.2 | 89.5 | 88.9 | 88.9 |

Tabellen over gjelder for jernkøller med jernskaft, og det anbefales gjerne at jernkøller med grafittskaft skal være 1.3 cm lengre enn oppgitt i tabellen over.

Avhengig av spillerens høyde kan det være hensiktsmessig med et lengre eller kortere skaft. Man pleier da å ta utgangspunkt i å måle høyden fra håndleddet til bakken mens man står normalt oppreist.

| Håndledd-til-bakke | Skaftlengde |
| --- | --- |
| 79-84 cm | -2.5 cm |
| 84-89 cm | -1.3 cm |
| 89-94 cm | Standardlengde (eks. 96.5 cm for 5-jern) |
| 94-99 cm | +1.3 cm |
| 99-104 cm | +2.5 cm |
| 104-109 cm | +3.8 cm |

I tilfeller hvor man ikke kan måle spillerens høyde til håndleddet kan man ta utgangspunkt i spillerens høyde:

| Høyde | Skaftlengde |
| --- | --- |
| 145 - 152 | -5 cm |
| 152 - 160 | -3.8 cm |
| 160 - 168 | -2.5 cm |
| 168 - 175 | -1.3 cm |
| 175 - 183 | (Standard) |
| 183 - 191 | +1.3 cm |
| 191 - 198 | +2.5 cm |
| 198 - 206 | +3.8 cm |
| 206 - 213 | +5 cm |

Referanser
----------

1. ↑  «Club Length Guide». *Club Length Guide* **(engelsk)**. Besøkt 1. august 2022.
2. ↑  «What Length Golf Clubs Do You Need?». *www.hirekogolf.com*. Besøkt 1. august 2022.

| * v
* d
* r
Golfterminologi |
| --- |
| Golfscore | 
* Hole in one
* Kondor (-4)
* Albatross (-3)
* Eagle (-2)
* Birdie (-1)
* Par (0)
* Bogey (+1)

 |
| Golfslag | 
* Backspin
* Chip
* Draw
* Duff
* Fade
* Hook
* Mulligan
* Pitch
* Putt
* Shank
* Slice

 |
| Banen | 
* Bunker
* Divot
* Dogleg
* Fairway
* Green
* GUR
* Links
* Out of bounds
* Rough
* Tee
* Vannhinder

 |
| Golfutstyr | 
* Driver
* Peg
* Spoon
* Stimpmeter
* Wedge
* Wood
* Jern
* Golfball

 |
| Annet | 
* Caddie
* Cut
* Dormie
* Dropp
* Fore
* Fourball
* Foursome
* Greens in regulation
* Greenfee
* Greenkeeper
* Handikap
* Loft
* Major
* Matchspill
* Pengeliste
* Playoff
* Scramble
* Scrambling
* Slagspill
* Slope
* Straffeslag
* Tour

 |